Bassano XC 2011 on Vimeo
Bassano XC 2011
from hyrsky Plus
Osallistuin Austrian Arenan järjestämään matkalentokurssiin Italian Bassanossa Monte Grappa vuorella pääsiäistä edeltävällä viikolla. Kylmä rintama pyyhkäisi alueen yli juuri ennen tuloani, joten tarjolla oli rapsakat olosuhteet kevättermoihin. Meitä oli seitsemän osallistujaa neljästä maasta ja kurssin vetäjinä toimivat Kelly ja Luigi. Mainio porukka, hyvä ja vaativa lentosää, 7 lentopäivää, yhteensä sain kasaan 18 h 50 minuuttia tiimaa, matkajärjestelyt sekä majoituskin toimivat. Kokonaisuudessaan yksi parhaista reissuista, johon olen osallistunut.
Bassanoa voin suositella lentokohteeksi kaikille aloittelijoista alan veteraaneihin. Siellä on mahdollisuus kevyisiin aamu- ja iltaliukuihin, kovaan päiväkeliin, vuoristolentämiseen ja tasankolentämiseen. Majoituksia on lähellä laskua-alueita ja kuljetuspalvelut pelaavat.
Oheisella videolla on tiivistettynä alueen startti- ja laskupaikat ja näkymiä kurssista sekä lennoilta. Minun pitää hieman suojella mainettani ’kalliolta hyppelijänä’ joten en aio tarkemmin julkistaa matkalentosaavutuksiani. Katsotaan tilannetta uusiksi jos joskus tulee tehtyä oikein iso jytky.